Yu tingk wan dei yumpla nomo go sapa?
Wiskain yu go spik . . .
wa?
no?
o i mait?
WANEM BAIBOL I SPIK
“. . . dempla ebribodi no go ded o wori o krai o pile pein nomo. Bikoz ebridem nugudting. . . . Ol i go pinis pogud.”—Rebaleisan 21:4, Baibol – Tores Streit Yumplatok.
WANEM I MIN PO YU
Yumpla ken prapa tras i no God uda meke adlaip po mipla.—Leta prom Zemes 1:13.
Yumpla ken pilgud dat God lugaut mipla ane sabe wiskain mipla i sapa.—Leta 1 prom Pita 5:7.
Yumpla i gad prapa oup wea ol trabol go pinis pogud.—Matiu 5:5; Rebaleisan 7:16, 17.
KEN YUMPLA PRAPA BILIB WANEM BAIBOL I SPIK?
Wa, i gad tu gud rizen:
God mina eit po luk pipol uda sapa ane no trite wananada peawei. Tingbaut wiskain Zeoba God bin pil wen em pipol blo Baibol taim bin sapa nugud tritment. Baibol i spik em bin pil nadakain sore. Em luk dempla “nadakain sapa wea Izipt” ane em “bin lisen dempla krai”.—Pas misnare wok [Acts] 7:34.
God gad strong piling baut enibodi uda i erte nada pipol. Wase diskain ya, Baibol spik dat demwan uda kile wananada, God mina no laik dempla.—Proverbs 6:16, 17, New World Translation.
God lugaut yumi. Yumi sabe wanem pein ane atso wi gad lo laip, bat Zeoba i prapa sabe tu!—Leta po Pilipi 4:19; Leta 1 prom Zon 5:14, 15.
Zeoba go yuze Kingdom blo em po kamaut ebri nugudting ya lo ert. (Matiu 6:9, 10) Po nau, em mina lab po lugaut dempla uda i lukraun po em.—Pas Misnare Wok [Acts] 17:27; Leta 2 po Korint 1:3, 4.
SAMTING PO TINGBAUT
Wai God lau dis wold po sapa?
Baibol gibe yumpla da ansa ya lo LETA PO ROM 2:4 ane LETA PO ROM 5:12.
quy_Latn tpi_Latn swh_Latn twi_Latn smo_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn taq_Latn tpi_Latn tpi_Latn tpi_Latn tpi_Latn tpi_Latn smo_Latn hat_Latn